1999ની ચૂંટણીમાં ગુજરાતમાં મતદાનની ટકાવારી ગત ચૂંટણી કરતા લગભગ 12 ટકા ઘટી 47.03 ટકા રહી ગઈ, પરંતુ આમ છતાં કોંગ્રેસને ફાયદાની જગ્યાએ નુકસાન થયું. ઓછા મતદાનમાં પણ ભાજપને 1 બેઠકના ફાયદા સાથે 20, તો કોંગ્રેસને 1 બેઠકના નુકસાન સાથે 6 બેઠકો મળી. આમ 1999ની ચૂંટણીએ ફરી અપવાદ તો સર્જ્યો હતો, પરંતુ 2004ની ચૂંટણીએ આ અપવાદને ખોટો સાબિત કરી આપ્યો. 2004માં ગુજરાતમાં ગત ચૂંટણી કરતા 2 ટકા જેટલુ ઓછું એટલે કે 45.18 ટકા જ મતદાન થયું અને તેથી કોંગ્રેસને ફાયદો થયો. તેની બેઠકોનો બમણો થઈ 12 પર પહોંચી ગયો, તો ભાજપને 6 બેઠકના નુકસાન સાથે 14 બેઠકો હાસલ થઈ.